బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
ఒట్టేశాం కదా అని ఓటేస్తే.. పవన్‌ని గాంధీతో పోల్చిన హైపర్ ఆది
పవన్ కళ్యాణ్‌‌పై ఈగవాలినా తన పంచ్‌లకు పనిచెప్తాడు. పవన్ కళ్యాణ్‌ను సీఎంగా చూడాలనే కోరికతో జనసైనికుడిగా మారాడు. తనవంతుగా తన మాటల తూటాలను పెట్టుబడిగా పెట్టి పవర్ ఫుల్ పంచ్‌లతో జనసేనకు అండగా నిలుస్తున్నాడు.
Samayam Telugu | Updated:
Oct 16, 2018, 04:46PM IST
ఒట్టేశాం కదా అని ఓటేస్తే.. పవన్‌ని గాంధీతో పోల్చిన హైపర్ ఆది
హైపర్ ఆది.. జబర్దస్త్ కామెడీ షోలో తనదైన శైలి పంచ్‌లతో పాపులర్ అయిన ఈయన పవర్ స్టార్ పవన్ కళ్యాణ్‌‌కి వీర విధేయుడు. జనసేన పార్టీకి స్పోక్ పర్సన్. పవన్ కళ్యాణ్‌‌పై ఈగవాలినా తన పంచ్‌లకు పనిచెప్తాడు. పవన్ కళ్యాణ్‌ను సీఎంగా చూడాలనే కోరికతో జనసైనికుడిగా మారాడు. తనవంతుగా తన మాటల తూటాలను పెట్టుబడిగా పెట్టి పవర్ ఫుల్ పంచ్‌లతో జనసేనకు అండగా నిలుస్తున్నాడు. తాజాగా సోమవారం నాడు పవన్ కళ్యాణ్ ఆధ్వర్యంలో తూర్పుగోదావరి జిల్లా ధవళేశ్వరంలో నిర్వహించిన ‘జనసేన కవాతు’లో పాల్గొని జనసైనికుల్లో ఉత్సాహం నింపారు.
Recommended byColombia
జబర్దస్త్ ప్రాసతో తనదైన శైలి యాసను జతచేసిన హైపర్ ఆది పంచ్ పటాకా లాంటి ప్రసంగం ఇదే..
‘ధవళేశ్వరం బ్రిడ్జి మీద కొన్ని మైళ్లు పరిగెత్తి.. అవతలవాళ్ల గుండెల్లో రైళ్లు పరిగెత్తించడానికి రెడీగా ఉన్నారు పవన్ కళ్యాణ్ గారు. ఇక్కడ అవతలివాళ్లు అంటే కార్యకర్తలు కాదు.. నిజాయితీ లేని అవినీతి నాయకుల గుండెల్లో. బేసిక్‌గా పవన్ కళ్యాణ్ గారు సమస్యలపై పోరాడుతున్నారు.. మిగిలిన వాళ్లు ఆయనపై పోరాడుతున్నారు. వీళ్లు స్వాతంత్య్ర ఉద్యమ కాలంలో పుట్టి ఉంటే.. బ్రిటీష్ వాళ్ల మీద కాకుండా గాంధీజీ మీద పోరాటం చేసేవాళ్లు. ఖచ్చితంగా ఇప్పుడు అలాంటిదే జరుగుతుంది.
పవన్ కళ్యాణ్ గెలిస్తే.. ప్రజలు బాగుపడతారు. వేరేవాళ్లు ఎవరు గెలిచినా నాయకులు బాగుపడతారు. త్వరలో మీ ఇంటికి ఓట్ల కోసం వస్తారు.. మీకు డబ్బులు ఇస్తారు. మీ పిల్లలపై ఒట్లు పెట్టించుకుంటారు. ఒట్టేసి మాట తప్పితే మీ పిల్లలకు ఏమౌతుందో చెప్పలేను కాని.. ఒట్టేశాం కదా అని ఓటేస్తే.. మీ పిల్లలకు భవిష్యత్ ఉండదు.
ప్రస్తుత రాజకీయాల్లో నిస్వార్ధ రాజకీయ నాయకుడు ఎవరైనా ఉన్నారంటే అది ఒక్క పవన్ కళ్యాణ్ మాత్రమే. ఒక్కసారి ఆయనకు ఓటు వేసి చూడండి ఐదు సంవత్సరాలు కాపాడే బాధ్యత ఆయనిది. ఒక్కడకి వచ్చిన ప్రతి ఒక్కరూ ఓటు వేస్తే చాలు ఆయన సీఎం అయిపోవడం ఖాయం. మీరు మాత్రమే ఓటు వేయడమే కాకుండా మీ ఇంటిలో ఉన్న ప్రతి ఒక్కరితో ఓటు వేయించాలని కోరారు హైపర్ ఆది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.